Pirkimo sąlygų 4 priedas „Techninė specifikacija“

TECHNINĖ SPECIFIKACIJA
[bookmark: _Hlk234928076]NEMUNO DELTOS REGIONINIO PARKO ADMINISTRACINIO PASTATO TVOROS PAPRASTOJO REMONTO DARBAI 


1. PIRKIMO OBJEKTAS
[bookmark: _Hlk234929603]Perkami Nemuno deltos regioninio parko administracinio pastato tvoros paprastojo remonto darbai adresu Kuršmarių g. 13, Rusnės mstl., Šilutės r. 
Pirkimo objektas apima visus darbus, medžiagas, gaminius, įrangą, mechanizmus, transportavimo, pakrovimo, iškrovimo, atliekų tvarkymo ir kitus kaštus, reikalingus tinkamam darbų atlikimui ir objekto perdavimui naudoti.
Su pirkimą laimėjusiu tiekėju bus sudaryta preliminarioji sutartis. Preliminariosios sutarties sudarymas nesukuria Užsakovui pareigos įsigyti visą pirkimo dokumentuose nurodytą darbų kiekį ar konkrečios vertės darbus.
Pagrindinės pirkimo sutartys bus sudaromos taikant fiksuotos kainos kainodaros būdą. Tiekėjas pasiūlyme turi nurodyti bendrą fiksuotą pasiūlymo kainą. Pasiūlymai bus vertinami pagal mažiausią bendrą pasiūlymo kainą.
Darbai atliekami pagal techninę specifikaciją. Tikslūs medžiagų kiekiai ir parametrai nustatomi 1 lentelėje.  
Tiekėjas, vykdydamas darbus, privalo vadovautis pateiktais tvoros matmenimis, medžiagų kiekiais ir konstrukciniais sprendiniais tiek, kiek tai susiję su tvoros atnaujinimu. 
2. DARBŲ APIMTIS
Paruošiamieji darbai. Tiekėjas privalo apžiūrėti objektą ir įvertinti darbų atlikimo sąlygas. Užtikrinti saugų darbų vykdymą visą sutarties vykdymo laikotarpį. Tiekėjas savo sąskaita privalo įrengti visus reikalingus įspėjamuosius ženklus, aptvėrimus, apsauginius atitvarus ir kitas saugos priemones, būtinas darbuotojų ir trečiųjų asmenų saugumui užtikrinti. 
Demontavimo darbai. Tiekėjas atlieka senos tvoros demontavimo darbus, įskaitant: senos tvoros išardymą Užsakovo nurodytose vietose; senos tvoros medžiagų surinkimą ir išvežimą; darbų metu susidariusių statybinių atliekų surinkimą ir išvežimą; žemės paviršiaus išlyginimą.
Statybos ir apdailos darbai. Tiekėjas atlieka paprastąjį tvoros remontą; atnaujina tvoros vartų lenteles; kitus techniniuose dokumentuose numatytus darbus, būtinus tinkamam sutarties įvykdymui.
Remontuojama visa tvora bei atnaujinami tvoros  vartų statiniai. 

3. REIKALAVIMAI DARBAMS
Bendrieji reikalavimai. Visi darbai turi būti atliekami kokybiškai, laikantis technologinių procesų, vadovaujantis STR reikalavimais, laikantis darbų saugos ir sveikatos reikalavimų, laikantis priešgaisrinių ir aplinkosauginių reikalavimų. 




Darbų organizavimas. Tiekėjas savarankiškai organizuoja darbų vykdymą, užtikrina reikalingų specialistų ir priemonių turėjimą, atsako už darbuotojų saugą, privalo užtikrinti švarą darbo vietoje, kasdien pašalina susidariusias atliekas. 
Darbų vykdymo laikas. Tiekėjas privalo derinti darbų laiką su Užsakovu; 
Užsakovo paskirtas kontaktinis asmuo darbų vykdymo ir organizavimo klausimais: direktoriaus pavaduotojas Žilvinas Čėsna, tel. Nr. +370 652 93100, el. paštas zilvinas.cesna@saugoma.lt
Už viešojo pirkimo procedūras atsakingas kontaktinis asmuo: Viešųjų pirkimų specialistė Aušra Bendikienė, tel. Nr. +370 621 92906, el. paštas ausra.bendikiene@saugoma.lt.

4. REIKALAVIMAI MEDŽIAGOMS IR GAMINIAMS
Bendrieji reikalavimai. Visos naudojamos medžiagos turi būti naujos, nenaudotos, kokybiškos, atitinkančios Europos Sąjungos ir Lietuvos Respublikos teisės aktų reikalavimus. 
Lygiavertiškumas. Jeigu techninėje specifikacijoje nurodomas konkretus gamintojas, modelis, standartas, kilmė ar procesas, laikoma, kad nurodyta „arba lygiavertis“.

5. DARBŲ ATLIKIMO TERMINAI
Preliminarios sutarties galiojimo terminas – 36 mėnesiai nuo jos įsigaliojimo dienos. Užsakovas konkrečius užsakymus pagal preliminarią sutartį teiks tik gavęs finansavimą. Tiekėjas įsipareigoja darbus atlikti, o Užsakovas – už atliktus darbus atsiskaityti einamaisiais finansiniais metais, kuriais buvo gautas finansavimas. 
Užsakovas, teikdamas užsakymą, privalo nustatyti tokį darbų atlikimo terminą, kad Tiekėjui būtų suteiktas objektyviai pakankamas laikas darbams atlikti, atsižvelgiant į darbų apimtį, technologinius procesus, sezoniškumą ir finansavimo skyrimo datą.

6. KOKYBĖS REIKALAVIMAI
Atlikti darbai turi atitikti techninės specifikacijos reikalavimus, atitikti normatyvinių statybos dokumentų reikalavimus, būti tinkami naudoti pagal paskirtį. 
Užsakovui nustačius darbų neatitikimus priėmimo metu, Tiekėjas privalo juos pašalinti savo lėšomis per Užsakovo nustatytą terminą.

7. GARANTINIAI ĮSIPAREIGOJIMAI
Tiekėjas suteikia:
· ne trumpesnę kaip 5 metų garantiją atliktiems darbams, vadovaujantis Lietuvos Respublikos civilinio kodekso 6.698 straipsniu.  
· garantiniu laikotarpiu savo lėšomis šalina nustatytus defektus. 
· garantinis terminas skaičiuojamas nuo darbų perdavimo–priėmimo akto pasirašymo dienos.

8. DARBŲ PERDAVIMAS
Baigęs darbus Tiekėjas pateikia: 
· atliktų darbų aktus; 
· kitus teisės aktuose, techniniuose dokumentuose ar sutartyje numatytus dokumentus. 
Darbai laikomi atliktais tik pasirašius darbų perdavimo–priėmimo aktą.

9. ATLIEKŲ TVARKYMAS
Tiekėjas atsako už statybinių atliekų ir išardytų konstrukcijų surinkimą, išvežimą bei teisėtą sutvarkymą. Atliekos tvarkomos vadovaujantis galiojančiais teisės aktais.

10. TIEKĖJO ATSAKOMYBĖ
Tiekėjas atsako už tinkamą sutarties vykdymą, darbų kokybę, naudojamų medžiagų kokybę, trečiųjų asmenų turto apsaugą ir dėl jo veiksmų padarytos žalos atlyginimą. 

11. TIEKĖJŲ PAŠALINIMO PAGRINDAI, KVALIFIKACIJOS REIKALAVIMAI IR APLINKOS APSAUGOS KRITERIJAI
· Tiekėjų pašalinimo pagrindai -  kartu su pasiūlymu Tiekėjas privalo pateikti deklaraciją (Priedas Nr. 1.1) dėl Lietuvos Respublikos viešųjų pirkimų įstatyme nustatytų tiekėjo pašalinimo pagrindų nebuvimo. Pažymos ar kiti pagrindžiantys dokumentai kartu su pasiūlymu neteikiami. Pirkimo vykdytojas šių dokumentų gali pareikalauti tik esant pagrįstų abejonių dėl Rangovo patikimumo.
· Kvalifikacijos reikalavimai – Tiekėjas privalo turėti teisę verstis atitinkama veikla. Teikdamas pasiūlymą, Tiekėjas šią atitiktį deklaruoja pateikdamas užpildytą deklaraciją (Priedas Nr. 1.1). Kartu su pasiūlymu teisę verstis veikla įrodančių dokumentų (licencijų, sertifikatų, pažymėjimų) pateikti nereikia. Šiuos dokumentus pirkėjo prašymu privalės pateikti tik tas Tiekėjas, kurio pasiūlymas bus pripažintas galimu laimėtoju. 
· Aplinkos apsaugos reikalavimai (Žaliasis pirkimas) – Tiekėjas vykdydamas sutartį privalo laikytis šių minimalių aplinkos apsaugos kriterijų: Vadovaujantis Lietuvos Respublikos aplinkos ministro 2022 m. gruodžio 13 d. įsakymu Nr. D1-401 patvirtinto Aplinkos apsaugos kriterijų taikymo, vykdant žaliuosius pirkimus, tvarkos aprašo 4.1 papunkčiu, ne mažiau kaip 80 proc. statinyje naudojamos medienos, medienos medžiagų ir gaminių turi būti iš miškų, sertifikuotų pagal FSC, PEFC arba lygiavertes miškų sertifikavimo sistemas.
 Darbų perdavimo priėmimo metu Tiekėjas pateikia dokumentus, patvirtinančius, kad reikalavimas įvykdytas (FSC, PEFC ar kitų lygiaverčių sertifikavimo sistemų sertifikatus arba kitus lygiaverčius įrodymus).

12. PAPILDOMOS SĄLYGOS
11.1. Tiekėjas laikomas susipažinusiu su objekto būkle ir darbų atlikimo sąlygomis.
11.2. Į pasiūlymo kainą turi būti įtrauktos visos išlaidos, reikalingos tinkamam sutarties įvykdymui.
11.3. Tiekėjas neturi teisės reikalauti papildomo apmokėjimo už darbus, kurie būtini tinkamam rezultatui pasiekti, tačiau nebuvo aiškiai išskirti techninėje specifikacijoje, jeigu jų poreikį buvo galima numatyti kaip profesionaliam rangovui.
11.4. Darbų metu Tiekėjas privalo užtikrinti, kad nebūtų pažeistos trečiųjų asmenų teisės ir galiojantys teisės aktai.




1 lentelė. Atliekamų darbų aprašymas. 
	Eil. Nr.
	Darbų pavadinimas
	Darbų vieta
	Techniniai parametrai

	1. 
	Nemuno deltos regioninio parko administracinio pastato  tvoros paprastojo remonto darbai 
	Kuršmarių g. 13, Rusnės mstl., Šilutės raj.
	Numatoma remontuoti 270 m ilgio dekoratyvinę medinių lentelių tvorą, kurios aukštis – 1,20 m, bei atnaujinti  6,30 m pločio vartų lenteles (lentelių aukštis tas pats)
Tvora įrengiama iš natūralių medžiagų, laikantis technologijos:
· Kas  3m į gruntą ne mažiau kaip 0,70 m gyliu įkasami ąžuoliniai stulpeliai (h-2,0 m), kurių skersmuo ne mažesnis kaip 12 cm. 
· Stulpeliai turi būti tiesūs, be puvinio, mechaninių pažeidimų ir kitų medienos defektų. 
· Tarp stulpelių horizontaliai tvirtinamos dvi eilės tvoros išilginių laikančiųjų (5 cm x 3 cm diametro) , užtikrinant konstrukcijos standumą ir ilgaamžiškumą. 
· Ant išilginių laikančiųjų vertikaliai tvirtinamos tvoros lentutės (1,2m x 5 cm x3,5 cm išmatavimų)
· Tvoros lentutės vertikaliai tvirtinamos kas 5 cm.
· Apatinė tvoros lentelių dalis turi būti įrengta 10–12 cm virš esamo žemės paviršiaus, kad neturėtų tiesioginio kontakto su gruntu ir būtų sumažinta biologinio irimo rizika.
· Visi tvoros mediniai elementai turi būti nužievinti, impregnuoti, bei nudažyti aplinkos poveikiui atspariomis priemonėmis, tinkamomis naudoti lauko sąlygomis. Spalvą derinti su užsakovu. 
· Tvoros viršutinė linija turi būti lygi ir estetiška, o visi tvirtinimo elementai – paslėpti arba įrengti taip, kad netrikdytų tradicinės tvoros vaizdo. 
· Tiekėjas privalo atlikti visus tvoros įrengimo darbus, įskaitant medžiagų tiekimą, transportavimą, montavimą, teritorijos sutvarkymą po darbų ir statybinių atliekų išvežimą.




